Нарчат

**Нарчат** (; косояк 1217 — 1242) — ёвтнемань коряс содавикс мокшонь инязорава.  
Раськень ёвтнематнень коряс сон ульнесь  Пуреш мокшонь инязоронь тейтерь ды мельгамолицязо, Атямасонь ялакс, конась эсь пурнавкс ушмонь прявтокс вачкодинзе монголтнэнь удалдо 1242 иень сёксня. 
Ёвтнемань коряс омбоце каршовастомась ульнесь секе иень тельня – Золотарёвской торпингесь. 
Ёвтнематнеде башка, Нарчатонь алкукс улемазо-эрямозо кемекстави куншка пингетнень мокшонь кшнинь ярмак лангсо, рузкс тенст мерить «мордовкат». Наровчат веленть вакссо инязоравантень путозь кеврунго.

## Историянь ёндо ванномазо
Лебедев В. И. невти:   Весе Нарчаткадо ёвтнематнесэ кортави седе, што сонзо инязоравакс улемасто ютась тюрема: не таркань эрицятне турсть татаронь-монголонь каршо. Туремась ульнесь тельня Малава весе ёвтнематнесэ Нарчатка лемдеви мокшонь инязоравакс, ансяк вейкесэ – буртасонь азоравакс 
Кода корты ЧГИГН историянь отделэнь прявт наукань важодицясь Мадуров Д. Ф.: Сонензэ улема ансяк мокшонь авакс. Васня, сон Пуреш мокшонь инязоронь тейтерь, омбоцекс, турематне мольсть мокшонь модатнень лангсо, колмоцекс, лия раскетнень юткова тейтерьава аштекшнэсь масторонь прявтокс, ансяк ушмотнень прявтокс сон а аштекшнэсь 

Алкукскак, буртас мезень тевтнень ветямось аштесь атянь эзем кедьсэ, инязордэ ды инязоравадо кодадмояк содамочись арась. 

В. А. Ауновский этнографось сёрмадсь: мокшонь аватне кантнить эсь пряс путомасост кшнинь ярмакт, лангсост керсезь Нарчатка, текень марто кортыть «Те минек азораванок». Неть кшнинь ярмактнесэ лемдить «мордовкат» (Б. В. Зайковскоень классификациянть вельде сынь аштить Б типекс), истяжо неть ярмактнень лангсо улить истят сёрмадовкст кириллицасо мокшонь кельсэ - (; чарькодемс истя «питнезэ сырнень (кшнинь  ярмакось) пелезэ») ды теевема шкаст XIII пингесь. Колмо уголс «мордовкатне» лововить монголонь самонь икелень шкань ярмакокс, теезельть «сиясто ды медь, пошколмаст 22×23 мм, лангсост керсезель тейтерьавань чамась та кодамо пряс путомасо» сёрмады В. Ю. Заварюхин , Х. М. Френ лангс невтезь, сон арси не кшнинь ярмактнэ ульнесть теевтезь   Мохши ошонть ярмаковнь теема таркасо (монетный двор) .

## Нарчатонь лемень кундамозо
«Масторава» ёвтнемасо кортави богатырь-тейтерьавадо (истя келя  Батый ханось лемдизе Нарчатка инязораванть), конась ашти ламодо седе виев ятонь каршо ды кочкси куломасонть, ансяк а понгомс ятонь кедьс ды снартни оргодемс леень трокс ласте алашанек.
Наровчат велень 650 иень топодемстэ (2011 иень тамтамковонь 27 чистэ) ульнесь панжозь Наровчат инязоравантень кеврунго. Кеврунгонь керсицясь – Пензань  Николай Береснев.

## Ваннодо истяжо
* Мордовка
* Золотарёвское побоище

## Поладовкст

## Лисьмапрят
* *Лебедев В. И.* Нарчатка // Пензенская энциклопедия.
* *Лебедев В. И.* Легенды о буртасской царице Нарчатке //Вопросы этнической истории Волго-Донья в эпоху средневековья и проблема буртасов. П., 1990
* *Лебедев В. И.* Нарчатка / Пензенская энциклопедия. М.: Научное издательство «Большая Российская энциклопедия», 2001, с. 376
* *[[Первушкин, Владимир Иванович|Первушкин В. И.]]* Пуреш / Пензенская энциклопедия. М.: Научное издательство «Большая Российская энциклопедия», 2001, с. 509.
* *[[Алихова, Анна Епифановна|Алихова А. Е.]], М. Ф. Жиганов, П. Д. Степанов.* Из древней и средневековой истории мордовского народа. Саранск, 1959.
* *Пудалов Б. М.,* Начальный период истории древнейших городов Среднего Поволжья (XII и первая треть XIII в.). Нижний Новгород, 2003.
* *Фомин В. В.,* Пургасова Русь. Институт Российской истории РАН, 2007.
* Устно-поэтическое творчество мордовского народа в 12 томах, Саранск, 1963—2003.
* Мордовская мифология/ Энциклопедия. Саранск, 2013.

## Невтевкст
* *Мадуров Д. Ф.* События XIII века в истории эрзи и мокши
* К юбилею Наровчата на берегу Мокши установили скульптуру легендарной царицы